Denne utdanningen kalles også cand.psychol.-studiet og finnes kun ved Universitetet i Oslo, Universitetet i Bergen, Universitetet i Tromsø og Norges teknisk-naturvitenskapelige universitet (NTNU). Profesjonsstudiet er det eneste studiet som fører frem til graden cand.psychol. og gir utgangspunkt for autorisasjon som psykolog i Norge. Stud.psychol. er underlagt helsepersonelloven på bakgrunn av pasientkontakt/-behandling og håndtering av sensitiv informasjon i forbindelse med klinisk praksis.